CELEX: C2006/036/29
Language: fi
Date: 2006-02-11 00:00:00
Title: Yhteisöjen tuomioistuimen tuomio, (neljäs jaosto)  8 päivänä joulukuuta 2005 , asiassa C-445/04 (Finanzgericht Düsseldorfin esittämä ennakkoratkaisupyyntö): Possehl Erzkontor GmbH vastaan Hauptzollamt Duisburg (Yhteinen tullitariffi — Tariffiluokittelu — Alanimike 2519 90 10 — Sulatettu magnesiumoksidi, joka saadaan sulattamalla valokaarisulatusuunissa magnesiitista, joka on ensin kalsinoitu — Sulatettu magnesiumoksidi (magnesia)

11.2.2006   
            
            
               FI
            
            
               Euroopan unionin virallinen lehti
            
            
               C 36/15
            
         
      YHTEISÖJEN TUOMIOISTUIMEN TUOMIO,
   (neljäs jaosto)
   8 päivänä joulukuuta 2005,
   asiassa C-445/04 (Finanzgericht Düsseldorfin esittämä ennakkoratkaisupyyntö): Possehl Erzkontor GmbH vastaan Hauptzollamt Duisburg (1)
   
   (Yhteinen tullitariffi - Tariffiluokittelu - Alanimike 2519 90 10 - Sulatettu magnesiumoksidi, joka saadaan sulattamalla valokaarisulatusuunissa magnesiitista, joka on ensin kalsinoitu - Sulatettu magnesiumoksidi (magnesia)
   (2006/C 36/29)
   Oikeudenkäyntikieli: saksa
   Asiassa C-445/04, jossa on kyse EY 234 artiklaan perustuvasta ennakkoratkaisupyynnöstä, jonka Finanzgericht Düsseldorf (Saksa) on esittänyt 13.10.2004 tekemällään päätöksellä, joka on saapunut yhteisöjen tuomioistuimeen 21.10.2004, saadakseen ennakkoratkaisun asiassa Possehl Erzkontor GmbH vastaan Hauptzollamt Duisburg, yhteisöjen tuomioistuin (neljäs jaosto), toimien kokoonpanossa: K. Lenaerts, joka hoitaa neljännen jaoston puheenjohtajan tehtäviä, sekä tuomarit M. Ilešič (esittelevä tuomari) ja E. Levits, julkisasiamies: A. Tizzano, kirjaaja: apulaiskirjaaja H. von Holstein, on antanut 8.12.2005 tuomion, jonka tuomiolauselma on seuraava:
   Pääasiassa kyseessä olevan kaltainen sulatettu magnesiumoksidi (magnesia) kuuluu tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87, sellaisena kuin se on muutettuna 20.12.1994 annetulla komission asetuksella (EY) N:o 3115/94, 13.6.1995 annetulla komission asetuksella (EY) N:o 1359/95, 10.10.1995 annetulla komission asetuksella (EY) N:o 2448/95 ja 22.12.1995 annetulla komission asetuksella (EY) N:o 3009/95, liitteessä I olevan yhdistetyn nimikkeistön alanimikkeeseen 2519 90 10.
   
      (1)  EUVL C 314, 18.12.2004.